stanford-oval/wikipedia huggingface dataset:
מידוויי (CV-41)

| --- | --- |
נושאת המטוסים מידוויי במערב האוקיינוס השקט בנובמבר 1974
נושאת המטוסים מידוויי במערב האוקיינוס השקט בנובמבר 1974
 תיאור כללי
 סימן זיהוי:  CV-41
 סוג אונייה:  נושאת מטוסים
 צי:  הצי האמריקאי
 דגל הצי:  הצי האמריקני
 סדרה:  נושאות המטוסים מסדרת מידוויי
 ציוני דרך עיקריים
 מספנה:  ניופורט ניוז שיפבילדינג 
 הוזמנה:  1 באוגוסט 1942
 הושקה:  20 במרץ 1945
 תקופת הפעילות:  10 בספטמבר 1945 – 1992 (כ־46 שנים)
 אחריתה:  יצאה מהשירות ב-11 באפריל 1992 והפכה למוזיאון
 מיקום:  32°42′50″N 117°10′30″W﻿ / ﻿32.713789°N 117.17494°W﻿ / 32.713789; -117.17494 
 מלחמות וקרבות:  מלחמת העולם השנייה 
 מידות
 הֶדְחֶק:  45,000 טונות, מקסימלי: 64,000
 אורך:  296 מטר
 רוחב:  72.5 מטר
 שוקע:  10.5 מטר
 נתונים טכניים
 מהירות:  43 קשר (כ-60 קמ"ש)
 גודל הצוות:  כ-4104 קצינים חיילים וטייסים.
 אמצעי לחימה
 חימוש:  18 תותחי סימן 16 קליבר 5/54   84 תותחי בופורס 40 מ"מ   68 תותחי אורליקון
 מטוסים:  עד 137 מטוסים בסך הכל.
 
נושאת המטוסים מידוויי (באנגלית (USS Midway (CV-41) הייתה נושאת מטוסים ששירתה בצי האמריקאי והייתה המובילה בנושאות המטוסים מסדרת מידוויי.
נושאת המטוסים מידוויי הוכנסה לשירות 8 ימי לאחר סיום מלחמת העולם השנייה, והייתה בשירות פעיל 47 שנה עד לשנת 1992, אז הוצאה מן השירות. מידוויי הייתה ספינת המלחמה הגדולה בעולם עד 1955, כמו כן הייתה נושאת המטוסים האמריקאית הראשונה שהייתה גדולה מדי למעבר בתעלת פנמה.
מידוויי הייתה האונייה ששירתה את הזמן הרב ביותר בשירות פעיל, והשתתפה באופן פעיל במלחמת וייטנאם ובמלחמת המפרץ.
עיצובה המהפכני נתן לה יכולת תמרון טובה יותר מאשר אוניות דומות שקדמו לה.
לאחר שהוצאה מן השירות הוצבה בסן דייגו, קליפורניה, והפכה לאוניית מוזיאון על שמה.
הערות שוליים

↑  כיום היא מוזיאון צף בסן דייגו
| --- | --- |
בקרת זהויות :  LCCN: nr2007013359  VIAF: 136513836   WorldCat (עם VIAF): 136513836 
ערך זה הוא קצרמרבנושא צבא ובנושא ארצות הברית. אתם מוזמנים לתרום לוויקיפדיה ו.
מכתש שיין

| --- | --- |

מכתש שיין כפי שצולם על ידי ה-Lunar Orbiter 2
 מידע כללי
 סוג:  מכתש ירחי 
 על שם:  גרגורי שיין 
 נתונים ומידות
 קוטר:  92.9 ק"מ 
 מיקום
 מיקום:  LQ07 
 גוף שמיימי:  הירח
 קואורדינטות:  32°36′N 172°30′E﻿ / ﻿32.6°N 172.5°E﻿ / 32.6; 172.5
  (למפת הירח מוגדלת) מכתש שיין(למפת הירח רגילה) מכתש שיין
 
מכתש שיין הוא מכתש פגיעה על פני של הירח בצידו המרוחק של הירח. מכתש זה נקרא על שם האסטרונום הרוסי גרגורי שיין.
גאוגרפיה

מכתש שיין נמצא צפונית למכתש פראולנדיך וצפון-מזרחית למכתש טרומפלר. בצידו המערבי של המכתש נמצא מכתש נוסל וצפון-צפון-מזרחית אליו נמצא מכתש שמפוליון. קוטרו של המכתש הוא 92 קילומטרים, עומקו אינו ידוע.
פני המכתש

מכתש זה נשחק על ידי פגיעות של אסטרואידים. רוב הטבעת החיצונית שלו התעגלה ושוליו החדים נהרסו על ידי הפגיעות. הקיר הדרומי שומר עדיין על מבנה דמוי מדף. זוג פגיעות קטנות יצרו בורות קטנים בקיר הצפון מזרחי של המכתש. גם ברצפת המכתש ישנם כמה מכתשונים קטנים.
מכתשי לוויין

את מכתש שיין מקיפים כמה מכתשים קטנים. מכתשי משנה נוצרים כאשר גושים גדולים שנפלטו מהמכתש הראשי בעת הפגיעה פוגעים במהירויות גבוהות בפני השטח. על פי המוסכמות מסומנים מכתשים אלו במפת הירח על ידי מיקום אות במרכז צד המכתש הקרוב יותר למכתש הראשי.
| שיין | קו רוחב | קו אורך | היקף |
| --- | --- | --- | --- |
| B | 34.5° צפון | 173.5° מזרח | 35 ק"מ |
| F | 33.0° צפון | 175.5° מזרח | 38 ק"מ |
| H | 31.4° צפון | 175.5° מזרח | 38 ק"מ |
| Y | 35.9° צפון | 171.7° מזרח | 23 ק"מ |
ראו גם

הגאולוגיה של הירח
מילאדה הוראקובה

מילאדה הוראקובה (בצ'כית: Milada Horáková‏ 25 בדצמבר 1901 - 27 ביוני 1950) הייתה פוליטיקאית צ'כוסלובקית אשר נשפטה במשפט ראווה מבוים והוצאה להורג על ידי השלטונות הקומוניסטיים.
חיים מוקדמים

נולדה בפראג כמילאדה קרלובה. בהיותה בת 17, בשנה האחרונה של מלחמת העולם הראשונה, סולקה מבית הספר בשל השתתפותה בהפגנה נגד המלחמה. לאחר המלחמה והקמת הרפובליקה הצ'כו-סלובקית השלימה את לימודי התיכון, והמשיכה ללימודי משפטים באוניברסיטת קארל בפראג, אותם סיימה ב-1926. בשנים 1927–1940 עבדה במחלקת הרווחה של עיריית פראג. ב-1927 נישאה לבוהוסלב הורק. ב-1929 הצטרפה למפלגה הסוציאליסטית הלאומית של צ'כוסלובקיה. היא התמקדה בנושאים של צדק חברתי ובקידום מעמד האישה. כן הייתה פעילה בצלב האדום הצ'כוסלובקי. ב-1933 ילדה את בתה, יאנה.
מלחמת העולם השנייה

לאחר פלישת גרמניה לצ'כוסלובקיה (1939) הצטרפה הוראקובה למחתרת. ב-1940 נעצרה יחד עם בעלה בידי הגסטאפו, ונשלחה למחנה הריכוז טרזיינשטט ולאחר מכן לבתי כלא שונים ברחבי גרמניה. ב-1944 הובאה למשפט בדרזדן, אך למרות שהתביעה דרשה להטיל עליה עונש מוות, היא נידונה ל-8 שנות מאסר. באפריל 1945 שוחררה מכלאה בבוואריה על ידי כוחות צבא ארצות הברית בעת התקדמותם אל תוך גרמניה.
פעילות פוליטית

לאחר שחרור צ'כוסלובקיה חזרה לפראג והצטרפה למפלגה הסוציאליסטית הלאומית שהוקמה מחדש, והייתה נציגה מטעמה באספה הלאומית הזמנית. בשנת 1946 נבחרה לייצג את אזור הבחירה של צ'סקה בודיוביצה באספה הלאומית הנבחרת. היא המשיכה לעסוק בקידום מעמד האישה וגם בשימור המוסדות הדמוקרטיים של צ'כוסלובקיה. זמן קצר לאחר ההשתלטות הקומוניסטית על הממשלה (פברואר–יוני 1948) התפטרה מהאסיפה הלאומית לאות מחאה. שלא כמו רבים ממקורביה הפוליטיים, בחרה הוראקובה שלא לעזוב את צ'כוסלובקיה למערב, והמשיכה לעסוק בפעילות פוליטית בפראג. ב-27 בספטמבר 1949 נעצרה בטענה כי עמדה בראש קשר להפלת המשטר הקומוניסטי.
המשפט והוצאתה להורג

עוד בטרם החל משפטה, נחקרה הוראקובה בידי המשטרה החשאית (ה-StB) תוך שימוש בעינויים פיזיים ונפשיים. היא הואשמה בהנהגת קשר, בגידה וריגול לטובת ארצות הברית, הממלכה המאוחדת, צרפת ויוגוסלביה. הראיות לקשר זה כללו את עובדת נוכחותה במפגש של חברי המפלגה הסוציאליסטית הלאומית, המפלגה הסוציאל-דמוקרטית ומפלגת העם, שנערך בספטמבר 1948. במפגש זה דנו בתגובתם להתרחשויות הפוליטיות בצ'כוסלובקיה באותה עת. כן הואשמה בקיום קשרים עם פוליטיקאים צ'כוסלובקים גולים.
משפטם של הוראקובה ושל שנים-עשר מעמיתיה החל ב-31 במאי 1950. מלכתחילה תוכנן המשפט כמשפט ראווה על פי הדגם של משפטי מוסקבה בשנות ה-30 בברית המועצות. המשפט אורגן בפיקוח וייעוץ של יועצים סובייטיים, ובליווי מסע יחסי ציבור שאורגן על ידי השלטונות הקומוניסטיים. בראש התביעה עמד דוקטור למשפטים יוזף אורוולק.
ההליכים המשפטיים בוימו בקפידה עם הודאות באשמה שנכפו על הנאשמים. עם זאת, בהקלטה של המשפט שנמצאה ב-2005 התגלה כי הוראקובה הגנה באומץ על האידיאלים הפוליטיים שלה. ב-8 ביוני 1950 נידונה הוראקובה למוות יחד עם עוד שלושה מהנאשמים (יאן בוכאל, אולדז'יך פצל, וז'אביס קלנדרה). הוראקובה סירבה לבקש חנינה, אך בתה ועורך הדין שלה עתרו לקבלת חנינה. אישים רבים במערב פנו לממשלת צ'כוסלובקיה בבקשה לחוס על חייה - בהם אלברט איינשטיין, וינסטון צ'רצ'יל, אלינור רוזוולט וז'אן-פול סארטר.
הוראקובה הוצאה להורג בתלייה בכלא פאנקראץ בפראג ב-27 ביוני 1950, בגיל 48. לאחר הוצאתה להורג נשרפה גופתה, אך אפרה לא נמסר למשפחתה ולא נודע מה עלה בגורלו.
טיהור שמה והנצחתה

ביוני 1968, במהלך האביב של פראג, בוטל פסק הדין נגד הוראקובה, אך בשל הפלישה הסובייטית לצ'כוסלובקיה לא הסתיים תהליך טיהור שמה עד לאחר מהפיכת הקטיפה. ב-1990 הוסב על שמה רחוב במרכז פראג. ב-1991 הוענק לה אות מסדר תומאס גריג מסריק (מדרגה ראשונה). יום הוצאתה להורג, 27 ביוני, נקבע כיום הזיכרון לקורבנות המשטר הקומוניסטי בצ'כיה.

ב-11 בספטמבר 2008 נידונה לודמילה ברוז'ובה-פולדנובה, האחרונה מצוות התביעה שעודנה בחיים, ל-6 שנות מאסר בגין סיוע לרצח משפטי. ברוז'ובה-פולדנובה שוחררה ממאסרה בדצמבר 2010 בשל גילה (88) ועקב בעיות רפואיות. היא נפטרה ב-15 בינואר 2015.
בנובמבר 2017 יצא לאקרנים סרט הקולנוע "מילאדה" על חייה של הוראקובה, בהפקה משותפת צ'כית-אמריקאית. את מילאדה גילמה השחקנית איילת זורר.
משפחתה

בעלה של הוראקובה, בוהוסלב הוראק, שהצליח להימנע ממעצר ב-1949, נמלט לגרמניה ולאחר מכן התיישב בארצות הברית. בתם יאנה הייתה בת 16 בזמן הוצאתה להורג של אמה, עברה לאחריות דודתה, ובשנת 1968 הצטרפה לאביה.
ראו גם

משפטי פראג
מברק של אלברט איינשטיין לנשיא צ'כוסלובקיה קלמנט גוטוולד בו הוא מבקש לחוס על חייה
פסל של הוראקובה המוצב בסמוך לכלא פאנקראץ, מקום הוצאתה להורג
מחנה בולפורד

| --- | --- |

 מדינה:  הממלכה המאוחדת הממלכה המאוחדת
 מחוז:  וילטשייר
 תאריך ייסוד:  1897
 שטח:  כ−1.6 קמ"ר
 קואורדינטות:  51°11′34″N 1°43′59″W﻿ / ﻿51.1929°N 1.73297°W﻿ / 51.1929; -1.73297 
 אזור זמן:  UTC
  מפת מיקום  מפה מפורטת   (למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי מחנה בולפורד(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי מחנה בולפורד  he tabBackground:;tabBorder:#aaa;defaultTab:0;
מחנה בולפורד (באנגלית: Bulford Camp) הוא מחנה צבאי בריטי ועיירה צבאית כ-12 ק"מ צפונית לסולסברי בוילטשייר שבדרום-מערב אנגליה.
המחנה, שנוסד בשנת 1897 ונמצא בשימוש מתמשך מאז, הוא חלק ממערך בסיסי הצבא הבריטי במישור סולסברי אשר באופן היסטורי כלל שטחי אימון נרחבים. מחנה בולפורד חולש על שטח של כ-1.6 קמ"ר ומחולק לשני אזורים שביניהם עובר כביש איימסברי-טידוורת', כאשר בצד המזרחי נמצא קסרקטיני פיקטון, מקום מושבה מאז 1992 של מפקדת הדיוויזיה השלישית, רגימנט הקשר שלה, מפקדת קבוצת ההנדסה ה-25 והגדוד הראשון של הרגימנט המרסיאני.
קסרקטיני קיווי מנציח את נוכחות החיילים הניו זילנדים ששהו במקום ב-1919 וכולל את הרגימנט השלישי, המשטרה הצבאית המלכותית, והגדוד החמישי של רגימנט הרובאים. בצד המערבי של המחנה שוכנות מפקדות חטיבות השריון ה-12 וגדוד מודיעין לצד יחידות לוגיסטיקה בקסרקטיני וורד, מפקדת חטיבת השריון ה-20 בקסרקטיני וינג, ורגימנט משמר הפרשים בקסרקטיני פאוול.
יחידות עיקיות מוצבות

מפקדות:
מפקדת הדיוויזיה השלישית
מפקדת צוות קרב חטיבת השריון ה-12
מפקדת צוות קרב חטיבת השריון ה-20
מפקדת הרגימנט שלישי, המשטרה הצבאית המלכותית
מפקדת קבוצת ההנדסה ה-25 (הכוללת שלושה רגימנטים של חיל ההנדסה המלכותי)
יחידות:
רגימנט משמר הפרשים
הגדוד החמישי, רגימנט הרובאים
הגדוד הראשון, הרגימנט המרסיאני
גדוד המודיעין הצבאי הרביעי, חיל המודיעין
רגימנט הקשר הדיוויזיה השלישית, חיל הקשר המלכותי
הקיווי של בולפורד

בשנת 1919, חיילים ניו זילנדים מחיל המשלוח שלקח חלק במלחמת העולם הראשונה, הוצבו במחנה בולפורד בזמן שחיכו לחזור למולדתם. בזמן זה הם חצבו על דופן גבעה סמוכה את הסמל הניו זילנדי הקיווי, בדומה לסמלים דומים שנחצבו בסלע הגיר בהיסטוריה הקדומה בגבעות האזור כגון הסוס לבן של וסטברי (אנ') (ראו דמות גבעה).
מאז 2017 הקיווי של בולפורד מוגדר כמונומנט רשום ולכן זוכה לשימור והגנה, כאשר משרד הביטחון של בריטניה אמון על פעולות השימור והניקוי של הדמות.
מורסי אבו מוך

מורסי אבו מוך (נולד ב-17 במרץ 1973) הוא פוליטיקאי ערבי-ישראלי שכיהן כראש עיריית באקה אל-גרבייה מ-2011 עד 2019. לפני בחירתו לראשות העיר עבד במשך כ-15 שנה כעורך דין ונוטריון עצמאי.
ביוגרפיה

מורסי אבו מוך נולד ב-1973 בבאקה אל גרבייה. מורסי למד כנער בבית הספר התיכון האורתודוקסי הערבי בחיפה. הוא בוגר הפקולטה למשפטים באוניברסיטת קובנטרי שבאנגליה. סיים תואר שני במדיניות ציבורית במרכז הבינתחומי הרצליה.
בימים אלו שוקד על דוקטורט ביישוב סכסוכים באוניברסיטת חיפה ואף כותב ספר בנושא זה.
במשך כ-15 שנים עבד כעורך דין פלילי והיה בעל משרד עריכת דין פרטי בבאקה אל-גרבייה. בעבר, במשך כ-5 שנים היה חבר בית הדין המשמעתי של לשכת עורכי הדין בחיפה.
שירות ציבורי

בשנת 2011 נבחר לראשונה לראשות עיריית באקה אל גרבייה. בשנת 2015 נבחר לקדנציה שנייה בתפקיד ראש העיר. במהלך כהונתו החליט למתג את העיר כ"באקה עיר השלום" ולקדם שותפות עם יהודים תושבי האזור. בהובלתו, נבנה היכל תרבות אשר עתיד לשרת את צורכי הפנאי והתרבות של האזור כולו.
עיריית באקה קיבלה מעמד של "עיר ערבית מצטיינת" ממשרד הפנים במהלך כהונתו.
חיים אישיים

מורסי אבו מוך נשוי לנרמין ואב לארבעה ילדים.
מינהל הביון הלאומי של קולומביה

| --- | --- |

 מידע כללי
 מדינה:  קולומביה 
 משרד אחראי:  ממשלת קולומביה
 סוכנות אם:  נשיא קולומביה
 תאריך הקמה:  4 בנובמבר 2011
 סוכנות קודמת:  DAS
 http://www.dni.gov.co
 
מינהל הביון הלאומי (בספרדית: Dirección Nacional de Inteligencia; בראשי תיבות DNI) הוא סוכנות המודיעין העיקרית של קולומביה. נחשבת ליורשת מחלקת הביטחון האדמיניסטרטיבי אשר הוטל עליה לאסוף מודיעין פנימי וחיצוני. הסוכנות מדווחת אך ורק לנשיא קולומביה.
יעדים ומטרות

מבין יעדי הארגון הם:
איסוף מודיעין אסטרטגי.
איסוף מודיעין חיצוני ופנימי למניעת פיגועי טרור וסיכולם.
סיכול ריגול וחתרנות.
שיתוף פעולה בינלאומי בנושאי מודיעין וביטחון.
היסטוריה

בנובמבר 2011, הודיע הנשיא חואן מנואל סנטוס, כי יפרק את מחלקת הביטחון, לאחר שהסוכנות ספגה ביקורת הולכת וגוברת בשל שערוריות שונות, בהן היו מעורבים סוכני המחלקה שריגלו אחר פוליטיקאים ושופטים. מלבד שערוריות, יצירת ה-DNI נועדה לשפר את עבודת המודיעין ולאגד תחת קורת גג אחת את כל גורמי הביטחון והמודיעין בקולומביה. בניגוד לקודמו, ה-DAS, מינהל הביון הלאומי אינו נוטל חלק במבצעי אכיפת חוק, ואינו מנהל מבצעים למניעת הגירה לא חוקית. המשימה העיקרית היא איסוף מודיעין הן פנימית והן חיצונית.
הערות שוליים

↑  "Gobierno anuncia la Dirección Nacional de Inteligencia". Elespectador.com. 4 בנובמבר 2011. נבדק ב-31 ביולי 2017. {{cite web}}:  (עזרה)
↑  "Colombia dissolves scandal-hit intelligence agency". In.reuters.com. נבדק ב-31 ביולי 2017. {{cite web}}:  (עזרה)
↑  "Colombian president dissolves intelligence service". The Guardian. נבדק ב-31 ביולי 2017. {{cite news}}:  (עזרה)
↑  "Agencia que reemplaza al DAS no será policial". Elpais.com. אורכב מ-המקור ב-2017-02-04. נבדק ב-31 ביולי 2017. {{cite web}}:  (עזרה)
מחנה ביל"ו

|  מידע על המבנה |
| --- | --- |
 סוג:  מחנה צבאי
 על שם:  אמנון ליפקין-שחק 
 מיקום:  ליד צומת ביל"ו
 בשימוש פעיל:  כן
 מתכנן:  הצבא הבריטי
 בעלות נוכחית:  צבא הגנה לישראל
 קרבות:  במלחמת העצמאות שימש כבסיס ליציאת השיירות לירושלים דרך כביש חולדה ודרך בורמה
 קואורדינטות:  31°52′42″N 34°49′48″E﻿ / ﻿31.878222222222°N 34.829944444444°E﻿ / 31.878222222222; 34.829944444444
  (למפת גוש דן מוגדלת) מחנה ביל"ו(למפת גוש דן רגילה) מחנה ביל"ו(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחנה ביל"ו(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחנה ביל"ו
 
מחנה ביל"ו (מחנה ליפקין) הוא מחנה צבאי גדול ליד כפר ביל"ו, צומת ביל"ו ורחובות.  המחנה משמש כבסיסה של עוצבת האש ובו שוכנות שתי חטיבות המילואים השייכות אליה (55 ו-551).
היסטוריה

הבסיס הוקם על ידי הצבא הבריטי ונכבש על ידי גדוד 52 של חטיבת גבעתי ב-2 באפריל 1948.
במלחמת העצמאות שימש המחנה כבסיס ליציאת השיירות לירושלים דרך כביש חולדה ודרך בורמה והוקם בו בית חולים צבאי מספר 8, שקלט את פצועי קרבות הנגב במלחמת העצמאות.
במאי 2013 נקרא המחנה על שם רב-אלוף אמנון ליפקין-שחק.
בשנת 2016 הוחל בשיפוץ המחנה במאות מיליוני שקלים בהערכות לקליטת יחידות שפונו ממחנה סירקין.
בשנת 2021 הועברה לבסיס חטיבה 55 לאחר שפונתה ממחנה סירקין.
בשנת 2024 הוחלט שיחידת מיתר תועבר לבסיס לאחר שתפונה מכנף 25.
הערות שוליים

↑  מחנה ביל"ו ייקרא ע"ש ליפקין שחק, באתר ynet, 29 במאי 2013
↑  קובי פינקלר, 4 מחנות צה"ל ישנים ישודרגו, באתר ערוץ 7, 7 בנובמבר 2016
ערך זה הוא קצרמרבנושא צה"ל. אתם מוזמנים לתרום לוויקיפדיה ו.
מחלקה (תכנות)

מחלקה (Class) היא המסגרת הבסיסית של תכנות מונחה-עצמים. זהו אוסף של משתנים (הנקראים שדות), מאפיינים ופונקציות (הנקראות שיטות) המאוגדים למבנה לוגי אחד ופועלים יחד. בניגוד לתכנות הפרוצדורלי שבו ישנה הפרדה בין נתונים לפונקציות, והנתונים הם מבנה פאסיבי שגורם חיצוני פועל בהם, בתכנות מונחה עצמים ישנה האחדה בין הנתונים והפונקציות, כך שמבנה הנתונים הוא בעל פונקציות שפועלות עליו עצמו. למשתנה של מחלקה קוראים שדה, ולפונקציה של מחלקה נהוג לקרוא שיטה (Method), כדי לבדל ביניהם לבין משתנים ופונקציות רגילים.
מבחינה מהותית, מחלקה מתארת ישות מופשטת על מאפייניה ופעולותיה ומימושה בפועל הוא באמצעות עצם (אובייקט). העצם יכול להיות עצם מהעולם האמיתי שבו מטפלת התוכנה (למשל, אם התוכנה מנהלת מלאי במחסן, המחלקה יכולה לתאר פריט במלאי), או עצם במחשב (למשל, מבנה נתונים מסוים). המחלקה מכילה מידע אודות העצם, ופונקציות המאפשרות לבצע פעולות על העצם, כמו לשנות את המידע בו, להפעיל אותו על עצמים אחרים, וכדומה.
בשפות הראשונות שמימשו תכנות מונחה עצמים כמו C++ המחלקה הכילה משתנים ושיטות, (ביניהן שיטות שמטרתן לחשוף משתנים כלפי חוץ), בשפות שונות כמו VB ובמיוחד במודרניות כמו ג'אווה ו-#C המחלקה הורחבה כך שהיא מכילה לא רק משתנים ושיטות, אלא גם מאפיינים מובנים (שחושפים משתנים פנימיים) ואירועים.
בכל מחלקה קיימות שתי פונקציות שמופעלות באופן אוטומטי על המופעים שלה בעת יצירתם ובעת מחיקתם. בעת יצירת המופע תופעל פונקציית בנאי (Constructor), באמצעותה אפשר לאתחל את האובייקט, לעיתים באמצעות פרמטרים המועברים אליה. בעת הריסת האובייקט תופעל פונקציה הורסת (Destructor), באמצעותה אפשר למשל לשחרר זיכרון שהיה בשימוש על ידי העצם, או למחוק אובייקטים אחרים שכבר אין בהם צורך.
ברוב השפות המילה השמורה this משמשת להתייחסות עצמית במחלקה. למשל, בשפת PHP:
class name
{
 var $name;

 function name()
 {
	$this->name = "OOP";
 }
}
שמות נוספים לכינוי עצמי של המחלקה בשפות אחרות Me ו-Self.
כל מחלקה מוקדשת בדרך כלל לטיפול בנושא מוגדר אחד - טיפול בקבצים, תקשורת עם מסד הנתונים וכדומה.
סוגי מחלקות

מחלקה יכולה להיות אבסטרקטית, כלומר מחלקה שבה לפחות פונקציה אחת אינה ממומשת (ולכן מוגדרת כאבסטרקטית). מחלקה יכולה להיות ממשק, כלומר אוסף של פונקציות שאינן ממומשות אלא מגדירות ממשק שכל מחלקה המרחיבה אותה חייבת לממש אותן (או להיות אבסטרקטית או ממשק בצורה רקורסיבית).
מחלקה יכולה להיות סטטית או בעלת פונקציות סטטיות, כלומר מדובר במחלקה שכדי להפעיל את השיטות שבה אין צורך ליצור מופע שלה, אלא רק להשתמש בשם המחלקה.
למימוש המחלקה קוראים אובייקט, כאשר כל הפונקציות והמשתנים שאינם סטטיים שייכים אליו ואפשר להשתמש בהם דרכו. פונקציות סטטיות שייכות למחלקה עצמה, ואמורות להיקרא דרך המחלקה ולא האובייקט.
למשל, בשפת Java:
class Name
{
 String myName = "myName";
 static String myStaticName = "myStaticName";

 public void printName()
 {
 System.out.println("My name is " + myName);
 }

 public static void printStaticName()
 {
 System.out.println("My name is " + myStaticName);
 }
}

class UseName
{
 public static void main(String[] args)
 {
 Name name = new name();
 name.printName(); // prints "My name is myName"
 Name.printStaticName(); // prints "My name is myStaticName"
 }
}
מחלקות מובנות

מחלקה משמשת בין היתר ליצירת טיפוסי משתנים חדשים (משוכללים) המובנים במערכת הפיתוח, והדבר מהווה מימוש של תכנות מונחה עצמים, למשל ב-#C מחלקות משמשת לבניית מבנים מפורסמים כמו רשימה, מחסנית, תור, עץ בינארי ועץ משחק. למעשה בשפה זו משתנים פרמיטיביים אף הם מוגדרים כמחלקות, וכל דבר בשפה נעשה באמצעות מחלקות.
public class name()
 {
 //Options
 variable variable name;
 .......
 //Constructors
 public name class(variable type name,...,)
 {
 this.name variable=variable;
 ....
 }

 //Methods
 public variable type Get()
 {
 return this.name type;
 }

 public void Set(variable type name)
 {
 this.variable name=type name ;
 }
} // End class
ראו גם

אובייקט (מדעי המחשב)
תכנות מונחה-עצמים
תוכנה - מונחים
מורסון

| --- | --- |
צלחת מגוונת עם פרוסות מורקון
צלחת מגוונת עם פרוסות מורקון
 
 מאכלים
 סוג:  מזון 
 מוצא:  ספרד 
 מרכיבים עיקריים:  בשר חזיר 
 
מורסון (בספרדית: Morcón) הוא סוג נקניק מבשר חזיר שדומה מאוד לצ'וריסו. הוא מעובד בצורה דומה, וההבדל טמון בעובדה שהצ'וריסו ממולא במעי הדק, בעוד שהמורסון ממולא במעי הגס. נקניק זה הוא מוצר אופייני לשחיטת חזירים באזורי אנדלוסיה ואקסטרמדורה. בקסטיליה העתיקה מהמאה ה-16 היא נקראה מורסילה, שם השמור כיום לפודינג שחור.
מאפיינים

ההבדל בהתייחס לצ'וריסו הוא גם בסוג הבשר ממנו המורסון עשוי, שבאופן כללי הוא רזה באיכותו, ללא אפונורוזות או הצטברויות של שומן. הוא קיבל את השם של מורסון בשל העובדה שזהו השם של חתיכת צומת המעי המשמש למילוי שלו. התבלינים המשמשים להכנה הם בעצם פפריקה מתוקה, שום ומלח בישול. בשל עובי המעטפת, השהייה בחדר הייבוש ותקופת ההתיישנות ארוכה למדי. הבדל נוסף לעומת הצ'וריסו הוא שאורך הנקניק בדרך כלל גדול יותר.
גרסאות

יש גרסה בשם מורסון המיוצר בפיליפינים, עשוי מבשר בקר. לא ידוע אם זו בהשפעה ספרדית או סתם שם דומה של שני מאכלים שונים.
הערות שוליים

↑  «Glossario di voci annotate in i 100 primi volumi di Classici Castalia»
מלווין ברג'ס

| --- | --- |
אין תמונה חופשית
 לידה:  25 באפריל 1954 (בן 70) טוויקנהם, הממלכה המאוחדת 
 מדינה:  ספרד, הממלכה המאוחדת 
 שפות היצירה:  אנגלית 
 תקופת הפעילות:  מ-1990 
 פרסים והוקרה:  מדליית קרנגי (1996)  פרס הגרדיאן לספרות ילדים (1997) 
 melvinburgess.net
 
מלווין ברג'ס (באנגלית: Melvin Burgess; נולד ב-25 באפריל 1954) הוא סופר ילדים ותסריטאי בריטי.
ביוגרפיה

ברג'ס נולד בעיירה טוויקנהם שבחבל מידלסקס בבריטניה. לאחר שסיים את הלימודים בבית הספר עבר קורס בן חצי שנה בעיתונאות וניסה להתפרנס מכתיבה בערים בריסטול ולונדון. בשנת 1990 התפרסם ספרו הראשון "The Cry of the Wolf" (יללת הזאב), שהיה להצלחה מסחרית וביקורתית, והביא לו מועמדות ראשונה למדליית קרנגי המוענקת לסופרי ילדים.
לאחר הצלחתו הוציא בממוצע ספר לשנה. ספריו זכו להצלחה מסחרית, ותורגמו לשפות שונות, ובהן עברית. ברג'ס היה מועמד למדליית קרנגי ארבע פעמים, ובשנת 1996 זכה בפרס על ספרו "ג'אנק". כן זכה בשנת 1997 בפרס עיתון הגרדיאן לספרות ילדים על הספר "ג'אנק", ובשנת 2001 זכה בפרס מחוז לנקשייר לספרות ילדים על ספרו "Bloodtide". ספריו "ג'אנק" ו"An angel for May" (מלאך למאי) עובדו לסרטי טלוויזיה.
בשנת 2009 כתב את התסריט לסדרת הטלוויזיה "הבאר" ששודרה בערוץ ה-BBC. סדרה זו הייתה סדרת אימה למתבגרים, שלוותה במשחק מחשב אינטראקטיבי שבו יכלו הצופים להשתתף בפרקי הסדרה באמצעות משחק דרך אתר האינטרנט של הסדרה.
ספריו של ברג'ס עוסקים בבעיות גיל ההתבגרות, וסגנונו ישיר וכולל ביטויים מיניים. שניים מספריו היוו מוקד למחלוקת:
"ג'אנק", שיצא לאור ב-1999, תיאר חבורת נערים ונערות הבורחים מן הבית ומתמכרים להרואין. הספר היה לאחד מספרי הנוער המדוברים ביותר בבריטניה.
הספר "עושים את זה" (2003) תיאר חבורת נערים המתכוננת לקיים יחסי מין בפעם הראשונה. הספר עורר מהומה תקשורתית בבריטניה, בשל נושאו ובשל השימוש בסלנג ובמילים גסות. ברג'ס טען כי התיאורים המיניים והשימוש בשפה גסה נועדו לקרב את הנוער לקריאה, וכי לא נכתבים מספיק ספרים המתארים את עולמם של בני הנוער. הספר שימש כבסיס לסדרת טלוויזיה בשם "Life as we know it".
כתיבתו של ברג'ס היא רבגונית, והוא שולח ידו גם בכתיבת פנטסיה ומדע בדיוני. כן נבחר לעבד את התסריט של הסרט "בילי אליוט" לספר.
ספריו שיצאו לאור בעברית

ג'אנק, הוצאת כנרת, 1999.
גאוות הדם, תרגמה רחל וול, הוצאת כנרת, 2001.
עושים את זה, תרגם אהוד תגרי, הוצאת כנרת, זמורה ביתן, 2007.
הערות שוליים

↑  מלווין ברג'ס באתר הוצאת הספרים אנדרסן
↑  מלווין ברג'ס באתר הוצאת הספרים אנדרסן
↑  הסדרה "הבאר" באתר BBC
↑  ג'אנק אתר הוצאת כנרת, זמורה, דביר.
↑  עושים את זה אתר הוצאת כנרת, זמורה, דביר
↑  אפרת אבן צור, האם מילים גסות יקרבו את הנוער לקריאה?, באתר הארץ, 22 בינואר 2008
| --- | --- |
בקרת זהויות :  NLI: 987007302624605171  PLWABN: 9810667596205606  BNE: XX869049  BnF: cb12397352k (data)  CiNii: DA10695361  GND: 11811848X  ICCU: RAVV085832  ISNI: 0000 0001 2103 9586  LCCN: n91129378  LNB: 000053151  MusicBrainz: 29172b33-e747-4645-bdf7-a16dfbcf222d  NDL: 00464012  NKC: xx0005325  NLA: 35808581  NLG: 79293  NLK: KAC200205636  NTA: 094834458  SUDOC: 033069816  Trove: 1096938  VIAF: 115547666   WorldCat (עם VIAF): 115547666
מורדי גרשון

| --- | --- |

מורדי גרשון
 לידה:  31 בדצמבר 1973 (בן 50) תל אביב-יפו, ישראל
 מדינה:  ישראל 
 מקום לימודים:  סטודיו למשחק ניסן נתיב 
 
מורדי גרשון (נולד ב-31 בדצמבר 1973) הוא שחקן, במאי תיאטרון ומחזאי ישראלי.
תפקידים בתיאטרון > תיאטרון בית ליסין

| הצגת בכורה | הצגה | תפקיד | מחזאי | במאי |
| --- | --- | --- | --- | --- |
| 2015 | ארוחת פרידה |  | מתיה דלאפור ואלכסנדר דה-לה פאטלייר | אלון אופיר |
| 11 באפריל 2014 | בית מרקחת שטרן בלום | מייקל | גורן אגמון | אלון אופיר |
| 25 במאי 2013 | אשה, בעל, בית | יואל | שמואל הספרי | שמואל הספרי |
| אוגוסט 2011 | שם פרטי | קלוד | מתיה דלאפור ואלכסנדר דה-לה פאטלייר | משה קפטן |
| 24 בנובמבר 2010 | בחורים טובים | בתפקיד הראשי – דניאל קאפי | אהרן סורקין | משה קפטן |
| 22 במאי 2009 | תקלה קלה | בתפקיד הראשי – ג'ורג' | ריי קוני | לזלי לאוטון |
| 26 בינואר 2008 | מייק | ז'ראר טרונייה ומפקד הלהקה הצבאית | גדי ענבר | מיכה לבינסון |
| ספטמבר 2007 | סוף שבוע עם תום | בתפקיד הראשי – אביתר | בן לוין | רוני פינקוביץ' |
| 9 במרץ 2007 | נערי ההיסטוריה | ארווין | אלן בנט | מיכה לבינסון |
| 2006 | יחפים בפארק | בתפקיד הראשי – פול | ניל סיימון | לזלי לאוטון |
| 2005 | פילומנה | ריקרדו | אדוארדו דה פיליפו | רוני פינקוביץ' |
תפקידים בתיאטרון > תיאטרון הבימה

| הצגת בכורה | הצגה | תפקיד | מחזאי | במאי |
| --- | --- | --- | --- | --- |
| 16 בפברואר 2017 | סיפור אהבה בשלושה פרקים | ארנולד ויינברג | הארווי פירסטיין | נתן דטנר |
| 16 באוקטובר 2017 | עושה כרצונו | חיים, אחיה של דסי | מוטי לרנר על פי ספרה של אסתי וינשטיין | איה קפלן |
| 2018 | זרים מושלמים | יובל | ארז דריגס על פי התסריט של פאולו ז'נובז'ה | נתן דטנר |